CELEX: C2006/326/09
Language: et
Date: 2006-12-30 00:00:00
Title: Kohtuasi C-248/04: Euroopa Kohtu (esimene koda) 26. oktoobri 2006.  aasta otsus (College van Beroep voor het bedrijfsleveni eelotsusetaotlus) — Koninklijke Coöperatie Cosun UA versus Minister van Landbouw, Natuur en Voedselkwaliteit (Eelotsusetaotlus — Põllumajandus — Ühine turukorraldus — Suhkur — Määruse (EMÜ) nr 1785/81 artikkel 26 ja määruse (EMÜ) nr 2670/81 artikkel 3 — Siseturul müüdava C-suhkru eest tasumisele kuuluv summa — Määruse (EMÜ) nr 1430/79 artikli 13 kohaldamatus — Õigluse põhimõttest lähtuvalt tagasimaksmise või vähendamise võimaluse puudumine — Määruse (EMÜ) nr 1785/91 ja määruse (EMÜ) nr 2670/81 kehtivus — Võrdsuse ja õiguskindluse põhimõtted — Õiglus)

30.12.2006   
            
            
               ET
            
            
               Euroopa Liidu Teataja
            
            
               C 326/4
            
         Euroopa Kohtu (esimene koda) 26. oktoobri 2006. aasta otsus (College van Beroep voor het bedrijfsleveni eelotsusetaotlus) — Koninklijke Coöperatie Cosun UA versus Minister van Landbouw, Natuur en Voedselkwaliteit
   (Kohtuasi C-248/04) (1)
   
   (Eelotsusetaotlus - Põllumajandus - Ühine turukorraldus - Suhkur - Määruse (EMÜ) nr 1785/81 artikkel 26 ja määruse (EMÜ) nr 2670/81 artikkel 3 - Siseturul müüdava C-suhkru eest tasumisele kuuluv summa - Määruse (EMÜ) nr 1430/79 artikli 13 kohaldamatus - Õigluse põhimõttest lähtuvalt tagasimaksmise või vähendamise võimaluse puudumine - Määruse (EMÜ) nr 1785/91 ja määruse (EMÜ) nr 2670/81 kehtivus - Võrdsuse ja õiguskindluse põhimõtted - Õiglus)
   (2006/C 326/09)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hageja: Koninklijke Coöperatie Cosun UA
   
      Kostja: Minister van Landbouw, Natuur en Voedselkwaliteit
   Kohtuasja ese
   Eelotsusetaotlus — College van Beroep voor het bedrijfsleven — Nõukogu 30. juuni 1981. aasta määruse (EMÜ) nr 1785/81 suhkrusektori turgude ühise korralduse kohta (EÜT L 177, lk 4) ja komisjoni 14. septembri 1981. aasta määruse (EMÜ) nr 2670/81, milles sätestatakse üksikasjalikud rakenduseeskirjad kvooti ületava suhkrutoodangu kohta (EÜT L 262, lk 14; ELT eriväljaanne 03/05, lk 85) kehtivus olukorras, kus puudub nõukogu 2. juuli 1979. aasta määruse (EMÜ) nr 1430/79 impordi- või eksporditollimaksude tagasimaksmise või vähendamise kohta (EÜT L 175, lk 1) artiklis 13 sätestatule sarnane võimalus vähendada täiendavalt tasutud tollimaksud — Õigluse põhimõttest lähtuvalt tagasimaksmine — Kvoodivälise suhkru (C-suhkur) tootja, kes pole seotud siseriiklike organite poolt tuvastatud pettusega ja keda juurdluse huvidest lähtuvalt ei teavitatud sellest koheselt
   Resolutiivosa
   Esimese küsimuse käsitlemisel ei tuvastatud ühtki asjaolu, mis võiks mõjutada nõukogu 30. juuni 1981. aasta määruse (EMÜ) nr 1785/81 suhkrusektori ühise turukorralduse kohta, muudetud nõukogu 4. veebruari 1991. aasta määrusega (EMÜ) nr 305/91, ning komisjoni 14. septembri 1981. aasta määruse (EMÜ) nr 2670/81, milles sätestatakse üksikasjalikud rakenduseeskirjad kvooti ületava suhkrutoodangu kohta, muudetud komisjoni 6. detsembri 1991. aasta määrusega (EMÜ) nr 3559/91, kehtivust.
   
      (1)  ELT C 217, 28.8.2004.